**Palkittu trendianalyytikko Nina Bruun aloittaa uuden yhteistyön Tikkurilan kanssa**

Tanskalainen trendianalyytikko **Nina Bruun** jatkaa yhteistyötä Tikkurilan kanssa entistä säännöllisemmin. Bruun tulee tekemään kuukausittain Tikkurilalle väripoimintoja designmaailmasta. Tikkurilalla on ainutlaatuista väriosaamista, jota yhteistyö Nina Bruunin kanssa vahvistaa entisestään.

Omaa konsultointiyritystään luotsaava Bruun on aiemmin tehnyt yhteistyötä Tikkurilan kanssa Color Now 2018 -väriraadissa. Toimiva yhteistyö saa jatkoa tulevan vuoden aikana ajassa ja trendeissä kiinni olevien värikoosteiden muodossa.

“Rakastan ideaa siitä, että voin tulevien visuaalisten kollaasien avulla jakaa tietämystäni väreistä, trendeistä ja omista inspiraation lähteistäni, jotka ovat hyvin kiinni tässä ajassa”, Bruun kuvailee yhteistyötä.

Visuaalisia raportteja varten Bruun tulee etsimään kuukausittain mielenkiintoisia pintoja sekä kerää pinnoista Tikkurilan värimittarilla tarkat värikoodit. Näin pääsemme nauttimaan ajankohtaisista väripoiminnoista ja hyödyntämään niitä sisustuksissa.

Aiemmin Muuton designjohtajana työskennelleen Bruunin värikollaasit tullaan julkaisemaan analyytikon omassa Instagramissa (@nina\_bruun) **#tikkurilacolorjournal**-hashtagilla. Vuoden lopuksi väripoiminnoista

koostetaan koko vuoden kattava trendiyhteenveto.

**Tikkurila Color Journal No 1: Green**

”Kevät symboloi minulle elämää, valoa, toivoa ja uusia alkuja. Päädyinkin nyt kauniisiin vihreisiin sävyihin luonnon, ympäristön ja vastuullisten valintojen inspiroimina. Nämä vahvat vihreät toimivat loistavasti yhdessä, mutta myös erikseen eri värimaailmojen parina. Sävyt ovat kuin yhdistelmä hulluutta ja seesteisyyttä, siksi ihastuin juuri näihin värikoodeihin.”

-Nina Bruun

**Lisätietoja:**

Tikkurila Oyj, Viestintä

Nina Kaijasilta, Content Strategist

Puh. 020 191 2173, matkapuh. 040 757 3259

S-posti nina.kaijasilta(at)tikkurila.com

[www.tikkurila.fi](http://www.tikkurila.fi)

**Kuvakokoelma:** [Tikkurila Color Journal](https://imagebank.tikkurila.com/Login.jsp?colID=QVu2VZMi)

Jos yllä oleva linkki ei aukea, kopioi tämä osoite selaimeesi:

<https://imagebank.tikkurila.com/Login.jsp?colID=QVu2VZMi>

***Osa kestävää pohjoista***

*Tikkurila on johtava pohjoismainen maalialan yritys. Kehitämme vuosikymmenten kokemuksella korkealuokkaisia tuotteita ja palveluita, jotka tarjoavat asiakkaillemme ajan ja sään kestävää laatua. Noin kymmenessä maassa toimivat 3 000 työntekijäämme haluavat luoda kestävää tulevaisuutta merkityksellisten pintojen avulla. Liikevaihtomme oli 582 miljoonaa euroa vuonna 2017. Yhtiö on listattu Nasdaq Helsingissä. Pohjoismaista laatua alusta loppuun vuodesta 1862.*

www.tikkurilagroup.fi